S-a ieftinit lumina pentru locuitorii din centrul și nordul Republicii Moldova.
La 19 martie,2024 Consiliul de Administrație al Agenției Naționale pentru Reglementare în Energetică (ANRE) a aprobat, în ședință publică, micșorarea prețurilor reglementate pentru furnizarea energiei electrice consumatorilor finali.
Astfel consumatorii casnici deserviți de "Premier Energy" urmează să achite 2,34 lei/kWh (fără TVA), față de 2,39 lei/kWh în prezent. Cei deserviți de FEE Nord vor achita 2,84 lei/kWh, comparativ cu 2,88 lei/kWh în prezent.
Ultima micșorare a prețului a avut loc la 10 noiembrie 2023, respectiv cu 19 și 33 bani .
Noile tarife vor intra în vigoare la data publicării în Monitorul Oficial.